Karpatene

Karpatene (rumensk: Carpaţi; polsk, tsjekkisk og slovakisk: Karpaty; ukrainsk: Карпати; tysk: Karpaten; serbisk: Karpati; ungarsk: Kárpátok) er en fjellkjede som danner en bue omtrentlig 1500 km langs Sentral-Europa, noe som gjør den til Europas nest lengste fjellkjede etter den skandinaviske fjellkjede.

I vest starter fjellkjeden nær Bratislava ved Donau og strekker seg i en 1 500 km lang bue gjennom Tsjekkia (3 %) og Slovakia (17 %), Polen (10 %), Ungarn (4 %), Ukraina (11 %), Romania (53 %) og Serbia (2 %). Høyeste fjell er 2 655 meter og ligger i slovakisk del av Tatrafjellene. Denne fjellkjeden ble dannet på samme tid som Alpene. Tatrafjellene er den mest kjente delen av Karpatene.

Fjellkjeden er habitat for den største andelen i Europa av brunbjørn, ulv, gemse, og gaupe, og størst konsentrasjon i Romania. Her finnes også over en tredjedel av alle europeiske plantearter. Karpatene og dens høydedrag har også mange varme kilder og naturlig mineralvann, og hvor Romania har bortimot en tredjedel av totalen i Europa. Romania har også den største overflaten av urskog i Europa (om man ser bort fra Russland), totalt rundt 250 000 hektar (65 prosent), det meste i Karpatene, og hvor de sørlige Karpatene utgjør Europas største ufragmenterte skogområde.

Inndeling 
Karpatene deles vanligvis inn i tre hovedregioner:
Vest-Karpatene
Øst-Karpatene
Sør-Karpatene

I tillegg til disse hører også De vestrumenske Karpatene, Det transilvanske platå og De serbiske Karpatene til fjellkjeden.

Bilder

Referanser

Eksterne lenker 
 
 The Framework Convention for the Protection and Sustainable Development of the Carpathians
 Orographic map highlighting Carpathian mountains

Fjellkjeder i Europa
Fjellkjeder i Tsjekkia
Fjellkjeder i Slovakia
Fjellkjeder i Polen
Fjellkjeder i Ungarn
Fjellkjeder i Ukraina
Fjellkjeder i Romania
Fjell i Serbia